Mnara wa Babeli

Mnara wa Babeli ni jengo kubwa linalotajwa katika Biblia kwenye Kitabu cha Mwanzo 11:1-9. Kufuatana na taarifa hii mnara ulijengwa pamoja na mji wa Babeli kama kilele chake. Katika mapokeo ya Mwanzo 11 Babeli ulikuwa mji wa kwanza uliojengwa baada ya gharika kuu. Binadamu waliamua kuwa na jengo kubwa katika mji na kilele chake kifike mbinguni. Mpango huu haukumpendeza Mungu aliyechanganya lugha ya watu ambao hivyo walilazimika kuachana baadaye bila ya kukamilisha mnara wao. Kihistoria si wazi ni kipindi gani kinachoangaliwa katika simulizi la Mwanzo 11. Inaonekana ya kwamba wasimulizi walikuwa na habari za piramidi au zigurati kubwa zilizokuwepo Babeli na penginepo katika Mesopotamia. Maelezo ya kiimani Simulizi limechukuliwa kwa njia mbalimbali katika mapokeo ya Wayahudi na Wakristo. Moja ni kwamba hadithi hiyo inafundisha kwamba kiburi na dhambi kwa jumla vinatenganisha watu wasiweze kuelewana wala kuishi pamoja. Isipokuwa si wazi dhambi ni ipi. Kwa Wakristo Mwinjili Luka katika kitabu cha Matendo ya Mitume kwenye Agano Jipya alitumia mfano wa mnara kama kinyume cha matokeo ya siku ya Pentekoste ambako watu kutoka lugha mbalimbali walipata kuelewana kwa msaada wa Roho Mtakatifu. Simulizi la Mwanzo 11, 1-9 11,1 Nchi yote ilikuwa na lugha moja na usemi mmoja. 2 Ikawa watu waliposafiri pande za mashariki waliona nchi tambarare katika nchi ya Shinari; wakakaa huko. 3 Wakaambiana, Haya, na tufanye matofali tukayachome moto. Walikuwa na matofali badala ya mawe, na lami badala ya chokaa. 4 Wakasema, Haya, na tujijengee mji, na mnara, na kilele chake kifike mbinguni, tujifanyie jina; ili tusipate kutawanyika usoni pa nchi yote. 5 BWANA akashuka ili auone mji na mnara waliokuwa wakiujenga wanadamu. 6 BWANA akasema, Tazama, watu hawa ni taifa moja, na lugha yao ni moja; na haya ndiyo wanayoanza kuyafanya, wala sasa hawatazuiliwa neno wanalokusudia kulifanya. 7 Haya, na tushuke huko, tuwachafulie usemi wao ili wasisikilizane maneno wao kwa wao. 8 Basi BWANA akawatawanya kutoka huko waende usoni pa nchi yote; wakaacha kuujenga ule mji. 9 Kwa sababu hiyo jina lake likaitwa Babeli; maana hapo ndipo BWANA alipoichafua lugha ya dunia yote; na kutoka huko BWANA akawatawanya waende usoni pa nchi yote. Viungo vya nje The Encyclopedia of Babel Ilihifadhiwa 15 Oktoba 2007 kwenye Wayback Machine. - collection of references to Babel in history, arts and literature (Kiingereza) Genesis 11 (KJV) (Kiingereza) The Tower of Babel Ilihifadhiwa 9 Aprili 2008 kwenye Wayback Machine. from the Brick Testament. (Kiingereza) Babel In Biblia: The Tower in Ancient Literature by Jim Rovira Ilihifadhiwa 25 Februari 2021 kwenye Wayback Machine. (Kiingereza) Is there archaeological evidence of the Tower of Babel?-Christian Source. (Kiingereza) Our People: A History of the Jews - The Tower of Babel (Kiingereza) Livius.org: The tower of Babel Ilihifadhiwa 24 Septemba 2013 kwenye Wayback Machine. (Kiingereza) Tower of Babel envisioned by science fiction artist Frank Wu (Kiingereza) Anna Katharina Emmerick - The Tower Of Babel Ilihifadhiwa 19 Mei 2024 kwenye Wayback Machine. (Kiingereza) Anna Katharina Emmerick - Turmbau zu Babel (Kijerumani)